Sirius-patruljen

Sirius-patruljen er Danmarks militære tilstedeværelse i nasjonalparken på Grønland, som dekker hele Nordøst-Grønland. 

Patruljen er en mindre spesialstyrke underlagt Arktisk Kommando, som patruljerer Nordøst-Grønland med hundeslede om vinteren og med båt om sommeren. Den overvåker området og utøver politimyndighet, blant annet gjennom kontroll av ekspedisjoner og håndheving av fredningsbestemmelsene i nasjonalparken.  

Sirius-patruljen har hovedbase på Daneborg, som ligger på sørsiden av Wollaston Forland i Nordøst-Grønland.Formål og opgaver  Forsvaret, Grønlands Kommando 

 Etymologi 
miniatyr|Siriuspatruljens emblem består av flere symbolske elementer. Kongekronen representerer Kongeriket Danmark, mens ankeret viser patruljens tilknytning til Søværnet. Sirius stjernen er hovedstjernen i stjernebildet Store hund. I sentrum av merket er avbildet en svart sledehund, som symboliserer patruljens bruk av hundesleder. Hele emblemet er omgitt av et halsbånd, som viser til hunden som arbeids- og følgesvenn i patruljetjenesten.
Navnet er hentet fra Sirius, den klareste stjernen i stjernebildet Store hund.

 Historie 
I 1933 avgjorde Folkeforbundets Den faste domstol for mellomfolkelig rettspleie den dansk-norske tvisten om Erik Raudes Land ved å fastslå at området skulle forbli dansk, forutsatt at Danmark aktivt hevdet sin suverenitet der. I første omgang skjedde dette gjennom to faste politistasjoner.

Under andre verdenskrig, etter at Danmark var blitt okkupert av Tyskland og Grønland var avskåret fra sentral myndighetsutøvelse, ble det etablert militær patruljevirksomhet i Nordøst-Grønland. Dette skjedde i samarbeid mellom amerikanske myndigheter og danske/grønlandske representanter utenfor tysk kontroll, med sikte på å  motvirke tysk aktivitet.

Siriuspatruljen, opprinnelig kjent som Nordøstgrønlands slædepatrulje, ble etablert sommeren 1941 som ledd i denne innsatsen. Patruljen var et samarbeid mellom Grønlands sivile myndigheter og den amerikanske kystvakten. Patruljen besto hovedsakelig av danske, norske og grønlandske (inuitiske) fangstmenn med lokalkunnskap, og brukte hundesleder til rekognosering langs en flere tusen kilometer lang, ubebodd kyststrekning. Formålet var å oppdage og rapportere fiendtlig aktivitet, samt sikre dansk suverenitet.

Tyskland etablerte i denne perioden flere hemmelige værstasjoner på Grønlands østkyst for å støtte ubåtkrigen og værvarslingen i Europa. Siriuspatruljen lokaliserte den tyske værstasjonen Holzauge ved Hansa Bay på Sabineøya, som senere ble ødelagt av amerikanske bombefly fra Island. Under krigen mistet patruljen én mann i strid. To andre ble tatt til fange av tyske styrker, men klarte å rømme og vende tilbake til tjeneste.

Patruljen samarbeidet med Nanok East Greenland Fishing Company, som oppførte fangsthytter i de ubebodde områdene i Nordøst-Grønland. Etter andre verdenskrig ble avdelingen nedlagt.

 Gjenopprettelse 
Tjenesten ble gjenopprettet 18. august 1950 ved Lauge Kochs tidligere stasjon på Ellaøya i Kong Oscar Fjord under navnet Slædepatrulje Resolut. I 1951 ble virksomheten flyttet til den nåværende stasjonen i Daneborg. På grunn av navnelikhet med en canadisk værstasjon tok patruljen i 1953 navnet Sirius. 

Siriuspatruljen var opprinnelig underlagt Grønlands Kommando, og ble fra 31. oktober 2012 lagt under Arktisk Kommando. Fra 1. september 2014 ble patruljen, sammen med Frømandskorpset og Jægerkorpset, organisatorisk samlet i Specialoperationskommandoen.

16. september 2023 rammet en tsunami, utløst av et jordskred, den nordlige delen av Ellaøya. Bølgen trengte rundt 50 meter innover land og ødela Siriuspatruljens stasjon der. Stasjonen var forlatt for vinteren, og ingen var til stede.

I 2008 utga Danmarks Nationalbank en minnemynt på 10 danske kroner til ære for patruljen.

 Organisering 
Patruljen består av tolv underoffiserer og offiserer, hvorav ti er på patrulje om vinteren, mens to blir værende på Daneborg for drift av hovedkvarteret. Tjenestetiden til Siriuspatruljen er 26 måneder.

 Utstyr 
På grunn av de arktiske forholdene benytter Siriuspatruljen utstyr som skiller seg fra standardmateriellet i det danske forsvaret.

Blant patruljens håndvåpen er geværet M1917 Enfield i kaliber .30-06 Springfield, kjent i dansk tjeneste som Gevær M/53 (17), samt pistolen Glock 20 i kaliber 10mm Auto. Disse våpnene er valgt fordi de fungerer pålitelig i sterk kulde og gir tilstrekkelig effekt både til tjenestebruk og til selvforsvar mot dyr, særlig isbjørn og moskusokse.gexpl.com ADVANCED DRAFT Whitepaper: Dangerous animal defence Greenfields Exploration Ltd January 2020

 Fotnoter 

 Referanser 

 Eksterne lenker 
 Sirius på det danske Forsvarets hjemmesider

Kategori:Nordøst-Grønland
Kategori:Danmarks forsvar
Kategori:Sjømilitære avdelinger og forband